DA Den Europæiske Unions Tidende C 295/14

Domstolens dom (Ottende Afdeling) af 19. juli 2012 — Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon og Administration des douanes et droits indirects mod Société Rohm & Haas Electronic Materials CMP Europe GmbH, Rohm & Haas Europe s.à.r.l. og Société Rohm & Haas Europe Trading APS-UK Branch (anmodning om præjudiciel afgørelse fra Cour d’appel de Lyon — Frankrig)

(Sag C-336/11) (1)

(Den fælles toldtarif - tarifering - kombineret nomenklatur - polerplader, der udelukkende er bestemt til anvendelse i en poleringsmaskine, der anvendes til at polere halvlederskiver - pos. 3919 og 8466 (eller 8486) - begreberne »dele« eller »tilbehør«)

2012/C 295/23

Processprog: fransk

Den forelæggende ret

Cour d’appel de Lyon

Parter i hovedsagen

Sagsøgere: Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon og Administration des douanes et droits indirects

Sagsøgte: Société Rohm & Haas Electronic Materials CMP Europe GmbH, Rohm & Haas Europe s.à.r.l. og Société Rohm & Haas Europe Trading APS-UK Branch

Sagens genstand

Anmodning om præjudiciel afgørelse — Cour d’appel de Lyon — fortolkning af bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256, s. 1), som ændret ved Kommissionens forordning (EF) nr. 1549/2006 af 17. oktober 2006 (EUT L 301, s. 1), og Kommissionens forordning nr. 1214/2007 af 20. september 2007 (EUT L 286, s. 1) — polerplader der udelukkende er bestemt til anvendelse i en poleringsmaskine til forarbejdning af halvledermaterialer — position 3919 og 8466 — begreberne »dele og tilbehør« — fritagelse — godtgørelse af toldafgifter

Konklusion

Den kombinerede nomenklatur, som er indeholdt i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif i de versioner, der successivt følger af forordningerne om ændring af bilag I til forordning nr. 2658/87, nemlig Kommissionens forordning (EF) nr. 1789/2003 af 11. september 2003, Kommissionens forordning (EF) nr. 1810/2004 af 7. september 2004, Kommissionens forordning (EF) nr. 1719/2005 af 27. oktober 2005 og Kommissionens forordning (EF) nr. 1549/2006 af 17. oktober 2006, skal fortolkes således, at polerplader, der er bestemt til anvendelse i en poleringsmaskine, der anvendes til at polere halvlederskiver — der som sådan henhører under pos. 8464 (eller pos. 8486 fra den 1.1.2007) — der er importeret særskilt fra maskinen, og som fremtræder i form af skiver med et hul i midten, der består af et hårdt lag polyurethan, et lag polyurethan-skum, et limlag og en beskyttelsesfilm i plast, der hverken indeholder metaldele eller slibende materiale, og som anvendes til at slibe »wafers« sammen med en slibende væske, og som skal udskiftes med en bestemt hyppighed i takt med nedslidningen af materialet, henhører under underposition 3919 90 10 som flade, selvklæbende former af plast i andet end kvadratisk eller rektangulær form.

(1) EUT C 269 af 10.9.2011.